
1.pielikums


IEPIRKUMA VEIKŠANAI NEPIECIEŠAMĀ PAMATINFORMĀCIJA

	1. Kvalifikācijas prasības

	Kvalifikācijas prasības pretendentam, iesniedzamie dokumenti

	1.1.
	Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā.


Ja piedāvājumu iesniedz Apvienība, šī prasība attiecināma uz katru Apvienības dalībnieku.
	Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.

Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz (reģistrācijas apliecības kopija vai izdruka no attiecīgās valsts publiskās datu bāzes, vai, piemēram, norādot publiski pieejamu reģistru, kur Komisija varētu pārliecināties par attiecīgās personas reģistrāciju, ja attiecīgie valsts normatīvie akti paredz šādu ziņu publisku reģistru).

	1.2.





	Pretendenta vidējais finanšu apgrozījums iepriekšējos 3 (trīs) finanšu gados, ciktāl informācija par šo apgrozījumu ir pieejama, ņemot vērā piegādātāja dibināšanas vai darbības uzsākšanas laiku, ja tas ir mazāks nekā 3 (trīs) gadi līdz piedāvājuma iesniegšanas termiņa beigām ir vismaz 100 000,00 EUR (simts tūkstoši euro) bez PVN. 
Pretendenti, kas dibināti vēlāk (arī persona/apakšuzņēmējs vai Apvienības dalībnieks) un kam nav sasniegts 3 (trīs) gadu periods, norāda atbilstošu apgrozījumu no dibināšanas brīža. 

Vidējā finanšu apgrozījuma aprēķins tiek veikts: pēdējo 3 (trīs) noslēgto finanšu gadu apgrozījumu summu dalot ar 3 (trīs). 
Ja Pretendents ir Apvienība, tad apvienības dalībniekiem, uz kura finansiālajām iespējām pretendents balstās un kurš būs finansiāli atbildīgs  par iepirkuma līguma izpildi, kopā ir jāatbilst norādītajām prasībām. 

Ja pretendents balstās uz personas (apakšuzņēmēja) iespējām un kurš būs finansiāli atbildīgs par iepirkuma līguma izpildi, kopā ir jāatbilst norādītajām prasībām
	Pretendents aizpilda un iesniedz Nolikuma 4. pielikumu.

Pasūtītājs pretendenta sniegto informāciju pārbauda, ņemot vērā informāciju par pretendenta gada finanšu pārskatiem, kas līdz piedāvājuma iesniegšanas termiņa pēdējai dienai iesniegti Valsts ieņēmumu dienestā un publiski pieejami Uzņēmumu reģistrā. 
Ja pretendents ir Apvienība, tad katram Apvienības dalībniekam, uz kura finansiālajām iespējām pretendents balstās un kurš būs finansiāli atbildīgs par iepirkuma līguma izpildi, jāiesniedz visa norādītā informācija. 
Ja pretendents balstās uz personas vai personu (apakšuzņēmēju) finansiālajām iespējām, tad katrai šādai personai (apakšuzņēmējam), uz kura finansiālajām iespējām pretendents balstās un kurš būs finansiāli atbildīgs  par iepirkuma līguma izpildi, jāiesniedz visa norādītā informācija. 
Ārvalstīs reģistrētajiem pretendentiem jāiesniedz finanšu pārskati (ar tulkojumu valsts (latviešu) valodā), kas iesniegti attiecīgās valsts kompetentajā institūcijā atbilstoši attiecīgās valsts nosacījumiem. Ja minētā informācija ir pieejama publiski, ārvalstīs reģistrēts pretendents ir tiesīgs norādīt precīzu tīmekļa vietnes adresi, kurā attiecīgu informāciju ir iespējams pārbaudīt.

	1.3.
	Pretendentam ne vairāk kā iepriekšējo 3 (trīs) gadu (2023., 2024., 2025. gads līdz piedāvājuma iesniegšanas brīdim) laikā ir pieredze vismaz 1 (viena) līguma izpildē, attiecībā uz katru iepirkuma priekšmeta daļu, par kuru tiek iesniegts piedāvājums, par kopējo līguma summu ne mazāku kā 20 000,00 EUR bez PVN.

Ja Pretendents ir personu / piegādātāju apvienība, tad vismaz vienam no apvienības jāizpilda šajā punktā noteiktās prasības. 

Ja pretendents iesniedz piedāvājumu par vairākām iepirkuma daļām, tam jāapliecina pieredze katrā attiecīgajā iepirkuma daļā, kuras minimālā vērtība ir vismaz 20 000,00 EUR bez PVN.

	Pretendentam jāiesniedz aizpildīts pieredzes apliecinājuma saraksts (Nolikuma ___. pielikums), klāt pievienojot katra norādītā pasūtītāja pozitīvas atsauksmes vai izziņas, vai pieņemšanas un nodošanas aktus, vai citus dokumentus par pieredzes apliecinājuma sarakstā norādīto pieredzi (līgumu).
Pasūtītājam ir tiesības pārliecināties par sniegto informāciju, sazinoties ar norādīto attiecīgā pasūtītāja (norādītā pakalpojumu saņēmēja)  kontaktpersonu. 
Dokumenti nav jāiesniedz par līgumiem, kuros pasūtītājs ir bijis Rīgas valstspilsētas pašvaldības aģentūras “Rīgas digitālā aģentūra” un Izpildītājs - Pretendents.

Ja piedāvājumu iesniedz piegādātāju apvienība, Pasūtītāja    izvirzītās prasības var izpildīt piegādātāju apvienības dalībnieki  kopā (proti, summējot tās dalībnieku spējas).

	1.4.
	Pretendents atbilst šādām prasībām: 
1) Pretendents nav juridiska persona, kas reģistrēta Krievijas Federācijā, Baltkrievijas Republikā vai valstī, kuru Eiropas Parlaments vai Latvijas Republikas Saeima ir atzinusi par terorismu atbalstošu valsti, (turpmāk – Valsts);
2) Pretendents, tā dalībnieks, kapitāla daļu īpašnieks vai patiesais labuma guvējs (ja saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu patieso labuma guvēju ir iespējams noskaidrot) nav Valsts pilsonis;
 3) Pretendenta valdes un padomes sastāvā nav Valsts pilsonis;
Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” 86.1., 86.2 un 86.3. apakšpunkts
	Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.


Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz. Dokumentā ir iekļauta informācija, lai var pārliecināties par pretendenta atbilstību šim punktam. 


	1.5.
	Pretendents pakalpojuma nodrošināšanā neiesaista Valsts pilsoni. 
Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” 86.4. apakšpunkts
	Pretendents iesniedz apliecinājumu, ka Pakalpojuma nodrošināšanā netiks iesaistīts Valsts pilsonis

	1.6.
	Pretendents iepirkuma līguma izpildē neietvers Krievijas Federācijas un Baltkrievijas Republikas izcelsmes preces un pakalpojumus.
	Pretendenta apliecinājums atbilstoši Nolikuma   ___.pielikumam. 

Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz.

Dokumentā ir iekļauta informācija, lai var pārliecināties par pretendenta atbilstību Nolikuma 1.6.apakšpunktam (ārvalstīs izdotam dokumentam papildus jāiesniedz tulkojums latviešu valodā).



